El concursu, que cuntó col campión d’echaores 2012 y 2013 Wilkin Aquiles pa servir la sidre, foi enforma reñíu dende’l primer momentu, de tala miente que na preseleición hebio que clasificar 8 llagares, en cuenta de los 5 que nun principiu se tenía camentao: Canal, Herminio, Estrada, Buznego, Juanín, Piloñu, Cabueñes y L’Allume.
#000004
El xuráu, presidíu por Manuel Busto y costituyíu por Joaquín Fernández, Donato Xuaquín Villoria, Eloy Gómez, Ricardo García y Manuel Castro, tovieren d’esforciase enforma a la hora de faer les tasties. De fechu, la sidre de Buznego y la de Canal tuvieron que pasar por un desempate final pa escoyer la ganaora, trunfando al final el llagar maliayu, y les dos siguientes, Estrada y Cabueñes, quedaron tamién empataes compartiendo’l tercer puestu.
#000005